Chimanda huasha,
judiuguna ista punzhauna tiajpi,
Jesús Jerusalenma sicaca.
Jerusalembi,
buriguuna pungu mayambi,
shu ichilla yacu cucha tiaca.
Hebreo shimii cai yacu Betesda nishcami.
Pichca punguyuj aca.
Cai punguunai ashca ungushcauna sirinauca,
ñausauna,
anga chaquiuna,
suchuuna.
Tucui caiguna yacu cuyurishcara chaparianauca.
Huaquin huras shu angel yacuma irgumuj aca,
yacura cuyuchingaj.
Yacu cuyurishca huasha,
ñaupa punda yacui icuj runa ima ugüimandas alichishca aca.
Chihui shu runa tiaca,
quinsa chunga pusac huatara ungushca.
Jesús paita ricusha,
unaira tiashcara yachasha,
paita nica:
“¿Aliyanara munanguichu?”
Ungushca runa cutipaca:
“Señor,
pitas mana charinichu yacu cuyurijpi ñucara yacui satingaj:
ñucallara alimanda shamungama,
shuj ñucamanda ñaupara icun.”
Jesús paita nica:
“Atari,
camba puñunara api,
puri.”
Chi hurasllaira cai runa aliyashca aca.
Puñunara apisha ricami.
Samana punzha aca.
Shinajpi judiuguna alichishca runara ninauca:
“Samana punzhami;
camba puñunara apanara mana ushanguichu.”
Runa cutipaca:
“Ñucara alichij runa rimahuaca,
‘Puñunara apisha,
puri,’
nica.”
Shinajpi runara tapunauca:
“¿Pita acai canda casna rimaj:
‘Puñunara apisha puri,’
nij?”
Aliyashca runa pi ashcaras paita alichijta mana yachacachu,
Jesús chimanda rishca ajpi.
Huasha,
Jesús cai runara templo huasii tupasha paita nica:
“Ña alichishca angui;
uchara ama cuti ranguichu,
huasha ama yalijta ungungaj.”
Runa risha,
judiugunara cuintaca:
“Jesusmi ñucara alichihuaca.”